На основу члана 39. Закона о Централној банци Босне и Херцеговине («Службени гласник БиХ», број 1/97, 29/02, 13/03, 14/03, 9/05, 76/06 и 32/07), Управни одбор Централне банке Босне и Херцеговине на 2. сједници од 27. фебруара 2008. године, доноси

**О Д Л У К У**

**о повлачењу из оптицаја новчаница,**

**апоена 1 конвертибилне марке**

1. Централна банка Босне и Херцеговине (у даљем тексту: Централна банка) повлачи из оптицаја новчанице, апоена 1 конвертибилне марке, које се налазе у оптицају као законско средство плаћања у складу с Одлуком о издавању и пуштању у оптицај новчаница Конвертибилне марке («Службени гласник БиХ», број 10/98).

2. Повлачење новчаница из тачке 1. ове одлуке обављаће комерцијалне банке почев од 1. јануара 2009. године, закључно до 31. марта 2009. године.

Централна банка ће, повучене новчанице из тачке 1. ове одлуке, примати од комерцијалних банка путем издвојених трезора.

3. Имаоци новчаница из тачке 1. ове одлуке могу несметано вршити плаћања тим новчаницама у промету, закључно до 31. децембра 2008. године.

4. Почев од 1. јануара 2009. године, новчанице из тачке 1. ове одлуке престају бити законско средство плаћања и не могу се примати у промету за подмиривање било каквих обавеза.

5. Ова одлука ступа на снагу даном објављивања у «Службеном гласнику БиХ», а објавиће се и у «Службеним новинама Федерације БиХ», «Службеном гласнику Републике Српске» и «Службеном гласнику Брчко дистрикта БиХ».

 УВ број: 310/08 Предсједавајући

27. фебруар 2008. године Управног одбора Централне банке

 С а р а ј е в о Босне и Херцеговине

 Г У В Е Р Н Е Р

 мр Кемал Козарић